Upute za pacijente

**Upute za pacijente kojima predstoji kardiokirurški zahvat:**

Kardiokirurški bolesnici su obvezni podnijeti Zahtjev za izdavanje suglasnosti za operacijski zahvat, te osigurati krvne pripravke u Transfuzijskom centru SKB Mostar, obaviti predoperativnu pripremu zaključno s ambulantnim pregledom kod kardioanesteziologa.

1. Zahtjev suglasnosti za operacijski zahvat; kopija zdravstvene iskaznice; nalaz kardiokirurga i kardiologa predati u administraciju Klinike za kirurgiju (ured se nalazi na 4. katu glavne zgrade Sveučilišne kliničke bolnice Mostar)
2. Ovisno o vrsti operacijskog zahvata potrebno je osigurati 4-6 doza krvnih pripravaka u Transfuzijskom centru SKB Mostar.
3. Predoperativna priprema pacijenata uključuje:
   * Koronografiju (donijeti CD snimak koronografije)
   * Transtorakalni UZV srca
   * Color Doppler vratnih krvnih žila
   * Spirometrija
   * Krvne pretrage: KKS, SE, elektroliti (K, Na, Cl), GUK, urea, kreatinin, AST, ALT, GGT, bilirubin, tirgleciridi, kolesterol, koagulogram (PV, APTV, INR)
   * Pretrage mokraće i mokraćnog sedimenta: kod operacije srčanog zaliska potreban je nalaz urinokulture- 3 urinokulture kroz 3 dana
   * Rentgenska snimka pluća i srca
   * Elektrokardiogram- EKG
   * Krvna grupa i Rh faktor, osigurati potrebne doze krvi za operaciju (4-6 doza, ovisno o vrsti kardiokirurškog zahvata)
   * Bolesnici koji se liječe kod nekog drugog specijaliste (npr. interniste, kardiologa, pulmologa, endokrinologa i dr.) trebaju doći s novim nalazom nadležnog specijaliste
   * Pregled stomatologa (ako je planirana operacija na zaliscima)
   * Pregled specijaliste kardioanesteziologa (ponijeti svu potrebnu dokumentaciju)- naručiti se na pregled kod kardioanesteziologa na broj 036/336-575
4. Po završetku kompletne predoperativne pripreme, potrebno je javiti se operateru zbog dogovora o terminu operacijskog zahvata.
5. Prilikom dolaska u bolnicu potrebno je ponijeti uputnicu za bolničko liječenje, te svu dosadašnju medicinsku dokumentaciju, kao i lijekove koje bolesnik uzima u svojoj kroničnoj terapiji.

Za sve ostale informacije potrebno je kontaktirati glavnu sestru na Kliničkom odjelu kardiologije, na kontakt broj: **036/336-255.**

**Napomena:** Prilikom prijema na Kliniku potrebno je ukloniti nakit, lak za nokte poradi smanjenja rizika za nastanak infekcije.